Informe repercussió en mitjans del comunicat sobre obligatorietat de vacunar contra la ràbia – CCVC – Consell de col·legis veterinaris de Catalunya\nA continuació podeu veure l’informe sobre la repercussió en el mitjans de comunicació del comunicat sobre l’obligatorietat de vacunar contra la ràbia.\naPortada Comunicació s’encarregà de la comunicació de l’exigència del Consell de Col·legis Veterinaris de Catalunya al Govern que agilitzi l’aprovació de l’obligatorietat de vacunar contra la ràbia. Les tasques de aPortada van consistir en la proposta d’accions de difusió, la redacció de comunicat de premsa i el Q&A i en posar-se en contacte amb els mitjans de comunicació per fer-ne difusió.\nLa gestió realitzada per a Portada tenia com a principal finalitat difondre a la societat la opinió del CCVC per tal de fer pressió al Govern per a l’aprovació de l’obligatorietat de la vacuna contra la ràbia. En el present informe es detallen aquestes, des de la proposta inicial de l’estratègia de comunicació fins el recull de publicacions.


Un estudi alerta de la reducció progressiva dels taurons al litoral de la Costa Brava La República\nUn estudi alerta de la reducció progressiva dels taurons al litoral de la Costa Brava\nACN Girona .-Algunes espècies de taurons, com el pelegrí i l’agullat, estan en declivi a la Costa Brava, i fins i tot podria ser que les mussoles desapareguin a causa […]\nACN Girona .-Algunes espècies de taurons, com el pelegrí i l’agullat, estan en declivi a la Costa Brava, i fins i tot podria ser que les mussoles desapareguin a causa de la pressió pesquera en aquesta regió marina del litoral de Catalunya. La coincidència de les zones de pesca amb l’hàbitat natural de distribució dels taurons agreuja encara més el risc de captura accidental. Aquestes són algunes de les conclusions de l’article sobre l’estat de les poblacions publicat a la revista Aquatic Conservation: Marine and Freshwater Ecosystems per Ignasi Nuez i Manel Gazo, investigadors de la Facultat de Biologia, l’Institut de Recerca de Biodiversitat de la UB (IRBio) i l’entitat SUBMON, juntament amb Lluís Cardona, de la Facultat de Biologia i de l’IRBio.\nLa Mediterrània és una regió marina amb una alta biodiversitat de taurons catalogats com a espècies vulnerables per la IUCN, com és el cas del tauró pelegrí. El declivi progressiu dels taurons a les costes mediterrànies és un procés descrit des de fa temps a la bibliografia científica. L’estratègia vital d’aquests peixos es caracteritza per una maduresa sexual tardana i unes taxes baixes de creixement i de fecunditat. “Unes condicions que els dificulta poder suportar una explotació pesquera intensa, i que els fa més vulnerables que molts peixos ossis (teleostis)”, explica el professor Lluís Cardona, membre del Departament de Biologia Evolutiva, Ecologia i Ciències Ambientals (BEECA) i de l’IRBio. La millora de la tecnologia pesquera ha permès “estendre la pesca a més zones, a més fondària i durant més temps”. “Aquesta interacció amb el sector pesquer ha limitat la supervivència de les poblacions de taurons, tant si són espècies objectiu com captures accidentals”, apunta Manel Gazo, professor del Departament de BEECA i de l’IRBio i director de SUBMON. En el marc del treball, l’equip ha analitzat les captures accidentals registrades per pescadors d’arrossegament i de palangre dels ports pesquers de la Costa Brava. Concretament, s’ha obtingut informació sobre cinc espècies d’esquals de mida gran (més de 200 centímetres): la guilla (Alopias vulpinus), el pelegrí (Cetorhinus maximus), el bocadolç (Hexanchus griseus), el solraig (Isurus oxyrinchus) i la tintorera (Prionace glauca), a més de tres espècies de talla mitjana (90-100 centímetres), com el caçó (Galeorhinus galeus), l’agullat (Squalus acanthias) i les mussoles (Mustelus spp). Els resultats de l’estudi, que abasten el període d’octubre del 2016 a juliol del 2017, constaten l’absència de captures de mussoles. Un fet que, segons els investigadors, suggereix la desaparició d’aquest gènere a la Costa Brava, a causa, principalment, de la pressió pesquera.”A més, les poblacions d’espècies com el tauró pelegrí i l’agullat es trobarien en declivi”, alerta Ignasi Nuez, autor de l’article.«Encara no s’ha trobat una bona manera d’evitar les captures accidentals de taurons, tret de l’aplicació de les polítiques de quotes o algunes modificacions en els arts de pesca», afegeix. «El que sí que és ben clar és que la solució —quan es trobi— haurà de sorgir tenint en consideració el sector pesquer», insisteix.Potenciar la formació dels pescadors en tècniques de manipulació i alliberament dels taurons atrapats per l’art de pesca o incorporar mecanismes de reducció de captures accidentals podrien ser opcions per pal•liar la mortalitat dels taurons causada per les pesqueries. La designació d’àrees marines protegides també ajudaria a reduir la pèrdua de biodiversitat, però “avui dia no es disposa de prou informació sobre la distribució espacial de moltes espècies de taurons. Per això, aquesta estratègia corre el risc de ser inefectiva”, apunta Nuez.Un rol “decisiu”Els taurons són depredadors apicals en els ecosistemes marins, tant costaners com oceànics. El seu rol és “decisiu” en el control de les xarxes tròfiques, tot i que hi ha una gran diversitat d’espècies i no totes tenen la mateixa rellevància. No obstant això, segons els experts, encara hi ha un gran desconeixement sobre la biologia i l’ecologia dels taurons a la Mediterrània. «Les poblacions de taurons van minvar a la Mediterrània abans que hi hagués una infraestructura científica mínimament desenvolupada per estudiar-los. Per tant, quan els hem volgut estudiar, ja no en quedaven», lamenta el professor Cardona.Millorar la implementació de la normativa Actualment, un total de 21 espècies taurons i rajades estan protegides per una recomanació de la Comissió General de Pesca del Mediterrani (GFCM), una normativa d’obligat compliment per tots els països mediterranis de la UE. “El marc normatiu ja hi és. El que caldria és millorar-ne la implementació per assolir una aplicació correcta de la normativa. Així, és imprescindible millorar la formació del sector pesquer i dels inspectors en matèria de la normativa vigent i de les espècies protegides”, apunta Manel Gazo.


Inici » Serveis » Web » Certificats de seguretat en web SSL\nProtegir el teu lloc web amb un protocol https aportarà seguretat, confiança i professionalitat a la teva plataforma on-line. D’aquesta manera espantaràs els dubtes que es puguin generar a l’hora d’interactuar amb els teus clients a través de la xarxa.\nGràcies a aquest certificat donaras dos dades molt importants al teu client. En primer lloc que es tracta d’un lloc web vertader i que en conseqüència no està sent enganyat.\nD’altra banda, li assegurem que la transmissió de dades a través del web està xifrada, de manera que en cas de ser intervinguda la informació aquesta seria indesxifrable i per tant la informació dels teus clients quedaria blindada.


Coneixeu quina és l'aigua natural que té l'esperit volcànic?\nAigua Sant Aniol, l’aigua amb esperit volcànic\nFa onze mil anys, tot era foc i mars de lava encesa. Avui, aquesta terra adormida ha canviat el roig del seu cor de foc per brolladors d’aigua amb origen volcànic de la puresa més excelsa.\nL’aigua Sant Aniol és un producte que té una òptima composició en minerals fruit del seu filtratge natural a través de les capes de roca volcànica. Aquest magnífic producte està enfocat a cobrir diferents mercats i diferents necessitats, com pot ser l’activitat física, la necessitat per part d’infants o gent gran.\nPer tant, l’activitat física té com a conseqüència la pèrdua d’aigua i de minerals, i per això la hidratació durant la pràctica d’esport és essencial. L’aportació d’aigua és prioritària abans, durant i després de la realització d’una activitat física, i la composició de Sant Aniol, rica en minerals, la fa idònia per al consum dels esportistes.\nL’origen de Sant Aniol, al Parc Natural de la Zona volcànica de la Garrotxa, confereix a l’aigua una composició única. El seu contingut en calci és bo per a totes les edats i necessari pel bon funcionament del cor, dels músculs i per reforçar l’estructura òssia.\nPer tal d’evitar una sobrecàrrega de sodi en menors d’1 any, és desitjable que l’aigua contingui menys de 20 mg/l de sodi. És per això que, Sant Aniol, degut al seu contingut baix en sodi (6,8mg/l), és apta per a la preparació d’aliments infantils.\nAixí, els dies 20, 21 i 22 d’octubre es celebrarà la tercera edició de la Fira Àpat, la Fira Professional dels Aliments Catalans, que es celebrarà a la Cúpula C. Comercial Las Arenas – Barcelona i on trobarem la presència dels productes de l’aigua de Sant Aniol, els quals han estat col.laboradors directes amb la realització d’aquesta fira en les edicions anteriors, i que estaran presents amb els seus productes en la próxima edició d’aquesta.\nTags: barcelona, cupula c. comercial las arenas, eixample, fira àpat, fira àpat 2017, nova eixample, sant aniol


Herois anònims | Viatges pel Japó\nPosted 22 Març 2011\nFiled under: Altres, Opinió |\nJa fa mes d’una setmana del terratrèmol i les seves conseqüències directes e indirectes, i la noticia ha deixat d’interessar als principals medis de comunicació, probablement per que ja no poden fer més catastrofisme, o potser per motius més obscurs, però no vull ser malpensat ni crear teories de la conspiració, al igual que com ja vaig explicar en l’entrada anterior, no vull comentar les noticies relacionades, doncs ja existeixen prous mitjans molt més qualificats que ho fan. No, avui vull parlar d’alguns herois que, pel fet de ser anònims, encara mereixen més la qualificació de veritables herois.\nEs normal que en el cas d’una catàstrofe, natural o no, els governs mobilitzin els cossos de bombers, protecció civil… i si la situació es prou greu, fins i tot a l’exèrcit. Evidentment, en el cas de Japó, l’exèrcit ha mobilitzat bona part dels seus efectius. I tot i que fer la seva feina es una qüestió de seguir ordres, la veritat es que han de ser considerats membres de ple dret d’aquests herois anònims.\nDel que avui parlaré serà precisament de la particularitat de l’exèrcit japonès (si es que tècnicament es pot dir així), unes forces armades que reben el nom oficial de Forces d’Autodefensa (JSDF), i que a diversos mangas i animes podeu haver sentit mencionar (o ser protagonistes) amb l’acrònim en castellà (FJAD).\nPer imposició de les forces d’ocupació americanes, després de la Segona Guerra Mundial, es va prohibir que aquest país tornés a tindre un exèrcit per evitar que pogués tornar-se a donar una situació en que el país nipó fos una amenaça per als americans. Malgrat això, les necessitats defensives durant la Guerra Freda van fer que a la nova constitució japonesa (gairebé una imposició americana) s’especifiqués que el país podia disposar d’unes pseudo forces armades, denominades Forces d’Autodefensa per no semblar que era realment un exèrcit, però amb la restricció de que les tropes no poden sortir del terreny nipó. La normativa per la que es regeixen aquestes forces, que data de 1954, estipula que el control de les forces mai pot estar en mans de militars, si no de les autoritats civils (recordem que el militarisme japonès durant la Segona Guerra Mundial va ser propiciada pel gran poder acumulat per les jerarquies superiors de l’exèrcit). De fet, tots els membres de les Forces d’Autodefensa es consideren civils, uns funcionaris amb característiques especials.\nEvidentment, això ha estat motiu de diverses polèmiques, com quan es van enviar tropes japoneses a una de les missions de pau de la ONU a l’Orient Mitjà, o el debat, crec que de moment no massa encès, sobre la necessitat de reformar la constitució per evitar aquest tipus de situacions.\nEl més curiós de tot es que actualment les Forces d’Autodefensa, i molt especialment les forces navals, son una de les forces armades més poderoses, modernes i ben organitzades que existeixen al món.\n« El terratrèmol del Japó\nVaixells pel riu Sumida »\npere antoni on 22 Octubre 2011


bloGuejat: L'home i la terra (2)\nEscrit per Salvador Macip a les 7:04 a. m.\nNooooooooooo, no havies d'arrencar cap arbre. Què no ho saps que els esperits de la natura s'enfaden molt? Espero que no t'hagin vist, ni tampoc l'Ideafix.\nD'altra banda, estic totalment d'accord amb la reflexió de la teva dona. Ja vaig explicar que vam fer neteja a casa i que ja pràcticament no guardem res al post "La veritable síndrome de Diògenes". Ara mateix, si trobés un loft de 30 m2 amb el més imprescindible me'n anava de seguida.\nP.S.: Em pensava que aquest post aniria sobre en Félix Rodríguez de Lafuente.\nAquests científics no saben el que es diuen!\nTota la vida he volgut tenir un petit jardí per tal de satisfer les meves ínfules agrícoles. Vist el que ens comentes, seguiré fent ben orgullós amb els geranis, els clavells i la menta del balcó.\nJa et veig cada setmana segant la gespa :D Be, potser per aquests paratges no creix tant com per aquí.\nI per experiencia et puc dir que tan les meves filles com les petites visites tenen una atracció fatal per fer tombarelles, laterals... a la gespa. S'ho passen d'allò més bé. Acabes de crear un parc infantil de primera.\nAra l'hauràs de defensar amb un "hasta" com el britó d'Asterix a Bretanya, això et passa per tallar els arbres. El que m'anima és veure que tens gent capaç de tenir una conversa interessant mentre treballa, això és un gran què. I entenc que engeguessis al teu company de Lab, I la solució als maldecaps del manteniment és tenir servei, majordom i jardiner a la finca com els Lords :D\nJo diria que tot canvia quan tens un fill. La meva terraça estava en estat salvatge fins que vaig tenir la nena i la va descobrir. Vaig tenir que netejar-la, fer un tancament perque no saltes al buit, encoixinar-la. Després varem seguir per el pis, li vaig cedir el meu estudi de 30 metres quadrats i ara treballo dins d'un rebost de 5 m2. Menys mal que varen inventar els portàtils.\nLa meva dona ja sap que quant arribo a casa i passo primer per l'hort és que no ha estat un bon dia. Em deixa que arrenqui i planti el que faci falta fins que les neurones han tornat a la calma i torno a ser persona. Cadascú té la seva via d'escapatòria....Bon cap de setmana estirat a la gespa...\nHaha! No m'estranya que l'enviessis a fer punyetes! Tornaries al piset de Manhattan, doncs?!\nHome, dit així sona una miqueta... no sé com dir-ho, ai, això de tenir casa i jardí, quin estrès... tan fàcil que és viure en un pis...\nDoncs a mi ja m'agrada viure en un pis, i si tingués jardí, em sembla que això m'ho faria fer. Estar davant de l'ordinador tampoc no està tan malament! D'acord, anar una estona a la campana de flux laminar a passar unes cèl·lules i sembrar algunes plaques també està bé! Si s'ha de cultivar alguna cosa prefereixo sempre unes CHO o HEK293T que un grapat de gespa.\nPer altra banda, t'animo a plantar algun arbre, home, així tancaràs això que diuen que tots hem de fer. Segur que no et serà difícil, em sembla que et queda la més fàcil de les tres, i no sé si te la convaliden per haver escrit més d'un llibre...\nLa teva dona té molta raó. Ja li pots dir.\nSaps què passa? Que no ets prou ric. Si en fossis MOLT més llavors ja tindries algú que s'encarregaria que les teves possessions només fossin un goig per tu.\nai senyor! arrenca els arbres que vulguis que en sobren i en sobren molts. No se si ho saps atès vius a l'estranger de fora, però almenys a Catalunya tenim un 60% més de massa arbrada que fa cinquanta anys.\nLa GESPA ja no es porta, ara es de plàstic, fins i tot l'Ajuntament de la molt noble i il·lustre ciutat de Sabadell en alguns parterres a la Gran via n'ha posat, no s'ha de regar, no s'ha d'abonar ni es mor víctima d'orugues o cucs de les palmeres.\nAixó de la gespa de plàstic és un gran invent. Si senyor! llàstima que no faci olor a res, ni a plàstic ni en puguis arrencar un bri en un moment de poética debilitat emocional.\nAra que tenim almenys enguany pocs coloms, ja em veig a venir que l'any vinent ens els posaràn de plàstic fets a la xina i que també parrupejarán.\nplantar gespa! tomaqueres és el que s'ha de plantar! i cada vespre una bona amanideta :) bé, això és el que diu mon pare i el que ha fet a casa meva :) i jo ni piu, que si ho fa ell ... no és tan estètic, la veritat, però en aquest temps és un goig sopar tomàquets acabats de collir :) Ara que, ben pensat, poques tomaqueres se't farien oi?\nQuan veig un jardi ben cuidat sempre penso: quantes hores hi ha darrera aquesta gespa!\nSílvia, no pateixis que els arbres van ser tots donats a llars d'acollida. No vam fer cap destrossa! (com enganyen els títols, eh? :-))\nSànset, quan finalment tinguis un jardí ja m'ho explicaràs... ;-)\njomateixa, segar la gespa és un dels rituals anglesos de diumenge més sagrats, és clar. Espero que el meu nano s'hi diverteixi tant com les teves filles!\nAlyebard, no et posis mai a treballar en una cosa avorrida sense tenir un bon conversador a prop (o sinó un bon sistema de música carregat de bones cançons)...\nAris, comparteixo el teu sentiment. De moment encara no m´han fet fora del meu estudi...\ngarbi, a mi la veritat no em relaxa gens! Al meu pare sí, però. Deu ser que el gen de la botànica salta una generació...\nAlbert, quina pregunta més punyetera... El problema és que quan un s'acostuma a aquestes "comoditats" costa tornar enrera!\nXeXu, jo també sóc més de cultius cel·lulars, que són més agraïts. Les HCT116 que tinc ara a la incubadora creixen pràcticament soles! Com ja saps, els sous de científics no donen per tenir un jardiner fixe, així que m'hauré de seguir tallant la gespa jo sol...\nmarta, amb això tens raó. És el que li deia al XeXu. Els milionaris no s'han de preocupar tant per aquestes coses!\nFrancesc, aquí dalt la gespa de plàstic és com un sacrilegi. Si la poso em sembla qeu em faran fora del veïnat. La gespa és un orgull nacional, amb aquestes coses no es juga!\nClidice, amb aquest temps hi ha certes coses que em sembla que no creixerien. Jo opto pel cultiu més adequat per aquest clima, que és...\nla gespa. Llàstima que no es pot menjar!\nGalderich, tu sí que m'entens...


El primer líder africà de la història del Tour de França viu a Girona - Diari de Girona\nEl primer líder africà de la història del Tour de França viu a Girona\nEl sud-africà de l'Orica, Daryl Impey, es va instal·lar a la ciutat aconsellat per Matt White "Tot el món somia amb el mallot groc, també a l'Àfrica"\ngirona/montpeller | marc verdaguer 05.07.2013 | 07:21\nImpey posant-se el mallot groc ahir en el podi de Montpeller. efe\nLa victòria de l'alemany André Greipel, els nervis per la prevista aparació del vent anant cap a Montpeller i alguna que altra caiguda no haurien estat motius suficient perquè l'etapa d'ahir del Tour de França passés a la història. La victòria de Greipel engreixaria la llarguíssim estadística de guanyadors d'etapa d'un Tour que ha arribat a l'edició del seu centenari com, de fet, també ho seria el canvi de líder sinó fos per la nacionalitat de Daryl Impey. El corredor de l'Orica, que ahir li va treure el mallor groc al seu company Simon Gerrans per un tall de cinc segons en el gran grup, és nascut a Johannesburg. És, per tant, sud-africà i es va convertir ahir en el primer ciclista d'aquest continent en liderar el Tour en el seus cent anys d'història. Un sud-africà blanc que competeix per un equip australià, olímpic en pista en els darrers Jocs de Londres, i com molts altres anglosaxons té la seva residència durant gran part de l'any a Girona.\nL'exciclista professional australià, Matt White, és un vell amic de David Millar i l'escocès va convèncer Vaughters perquè comptés amb ell quan varen crear el Garmin. White va viure a Girona i va ser un dels primers directors de l'equip nord-americà fins que, dins un ambiciós projecte de reforç del ciclisme australià, va fitxar per l'Orica GreenEdge. Ara fa uns tres anys, White va convèncer uns quants corredors del seu nou equip perquè s'instal·lessin a Girona i , tot i que la base de l'equip ha marxat al País Basc de la mà de Neil Stephens, gent com Cameron Meyer o el mateix Daryl Impey s'han quedat a la ciutat. I ahir, aquest últim va tenir la seva jornada de glòria a Montpeller convertint-se en el primer ciclista del continent negre en posar-se líder al Tour de França.\nL'històric lideratge d'Impey té un fort component de tàctica d'equip perquè, tot i els cinc segons del tall final, sembla clar que l'Orica ja volia forçar el canvi de líder endarrerint la posició del fins ahir primer classificat Simon Gerrans en l'esprint final. "Simon és un gran campió, és un honor treballar per a ell. No hagués pogut tenir el mallot si ell no hagués volgut, és un regal", va explicar després de l'etapa un Impey que tampoc va oblidar tenir un record per a Nelson Mandela en una jornada molt especial per al ciclisme africà. Quatre anys després de patir un gravíssim accident a la Volta a Turquia, Impey lidera el Tour de França.


Rituals de mort durant la prehistòria | Museu de Menorca\nRituals de mort durant la prehistòria\nConferència: Rituals de mort a Mallorca i Menorca durant la prehistòria.\nA càrrec de Jaume Coll, doctor en prehistòria, arqueòleg i director del Museu Nacional de Ceràmica.\nDes de la més remota antiguitat la mort ha anat acompanyada d'una sèrie de rituals que defineixen la idiosincràsia de la cultura que el practicava. En aquesta ocasió el Dr. Jaume Coll ens parlarà sobre les rituals de mort que van practicar els habitants de Mallorca i Menorca durant la prehistòria.\nConferència online a través de la Plataforma Google Meet. Un cop rebut el mail d'inscripció us enviarem l'enllaç per l'accés.\nInscripció prèvia: Sí Cal omplir el següent formulari o cridar al 971 350 955:


Saber més respecte al cognom Kimpson és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Kimpson sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Kimpson.\nEl cognom Kimpson en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Kimpson, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Kimpson és major a la de la resta de països.\nEl mapa del cognom Kimpson\nL'oportunitat d'informar-se en un mapamundi sobre quins països posseeixen una major quantitat de Kimpson en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Kimpson, per a aconseguir així la informació precisa de tots els Kimpson que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Kimpson, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Kimpson. De la mateixa manera, podem veure en quins països s'han arrelat i desenvolupat, motiu pel qual si Kimpson és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Kimpson del món\nEstats Units (394)\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Kimpson en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Kimpson poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Kimpson és un cognom més freqüent, i en quins països Kimpson és un cognom insòlit o inexistent.


Dos encaputxats assalten una casa a Ulldecona i s'emporten diners i joies | Diari de Tarragona\nDos encaputxats assalten una casa a Ulldecona i s'emporten diners i joies\nAl domicili de la urbanització Molí de l'Om només hi havia una dona, a la que han tancat al lavabo i ha resultat il·lesa\n6 de Junio de 2017 - 17:13 hs\nLa casa on ha tingut lloc l'assalt. Foto: Joan Revillas\nDos encaputxats han assaltat aquest dimarts a la matinada un habitatge del barri del Castell d'Ulldecona (Montsià), tancant la seva propietària al lavabo per poder robar-li joies i diners.\nLa víctima, de 75 anys i nacionalitat anglesa, no ha patit danys físics, segons han confirmat fonts pròximes a la investigació i de l'Ajuntament d'Ulldecona.\nEls fets s'han produït cap a les quatre de la matinada, en una casa adossada del carrer Canet lo Roig, a la urbanització Molí de l'Om.\nLa dona, que hi viu amb el seu marit, justament es trobava sola aquesta nit. Els assaltants l'han obligat a entrar al lavabo on l'han tancat mentre perpetraven el robatori. Finalment, i un cop els lladres ja havien marxat de la casa, ha aconseguit obrir la porta i s'ha dirigit a la casa d'uns familiars.\nEls Mossos d'Esquadra s'han fet càrrec de la investigació per esclarir els fets.\nLa urbanització del Molí de l'Om, a uns centenars de metres del barri Castell, està formada per xalets i cases adosades, habitades majoritàriament per ciutadans de nacionalitat anglesa i alemanya.\nEl juliol del 2011, en un altre domicili a l'entrada del barri Castell, va tenir lloc un altre assalt nocturn violent que va acabar amb la mort d'una dona. En aquell cas, els lladres van actuar amb gran violència contra el matrimoni propietari –lligant-los, emmordassant-los i colpejant-los-, fins causar la mort de la víctima.\nNou persones integrants d'un grup organitzat dedicat a aquest tipus d'accions van ser detingudes posteriorment pels fets. Quatre van acabar ser condemnades a presó per assassinat i les cinc restants per robatori violent. El succés va aixecar una considerable alarma entre els veïns, que van organitzar una manifestació per reclamar més seguretat. Amb tot, en els darrers anys els índex de criminalitat s'ha reduït a la zona.


Un total de 145 persones s’han format durant l’any 2021 en l’àmbit digital en la primera edició del projecte INTRO, impulsat per l’Ajuntament de Girona a través del Servei Municipal d’Ocupació, amb l’objectiu de lluitar contra l’escletxa digital. En concret, 85 persones han participat en el curs Alfabetització digital: informàtica i Internet; 30 persones ho han fet en les sessions de Competències digitals bàsiques i 30 més s’han format al curs Competències digitals avançades.\n“L’escletxa digital és un dels principals inconvenients de persones que volen trobar feina en qualsevol sector, i en particular en el tecnològic. Per això és imprescindible que com a Ajuntament oferim les eines de formació en aquest sentit, i ho vam comprovar amb l’èxit de la primera edició del projecte INTRO. Per això repetim l’experiència, amb l’objectiu de capacitar les persones que busquen feina, i avançar així en la reducció de les llistes de l’atur a Girona”, ha destacat la tinenta d’alcaldia i regidora de Promoció Econòmica del consistori, Glòria Plana Yanes.\nEl curs d’Alfabetització digital (informàtica i Internet) és de 25 hores i se’n faran dues sessions. Les classes tractaran sobre continguts com la introducció als dispositius digitals, contingut digital (visualització, emmagatzematge i recuperació d’informació), programes i aplicacions informàtiques bàsiques, navegació per Internet i aplicacions bàsiques (correu electrònic, fòrum de debat i videoconferències).\nAquest any, el projecte compta amb un pressupost aproximat de 22.000 euros. D’aquests, prop d’11.000 estan finançats pel Servei Públic d’Ocupació de Catalunya en el marc del programa de suport als territoris amb majors necessitats de reequilibri territorial i social: projecte Treball als barris. L’import restant l’assumeix l’Ajuntament de Girona.


El Madrid supera l'Athletic Club i es corona supercampió (0-2) - Esport3 - TV3 i Catalunya Ràdio\nLuka Modric celebra el primer gol de la final (Reuters)\nUn gol de Luka Modric a la primera part i un altre de Benzema de penal a la segona donen als blancs el primer títol de la temporada. L'Athletic ha fallat un penal a les acaballes del partit\nFrancesc Latorre 16/01/2022 - 21.28 Actualitzat 17/01/2022 - 09.09\nDavid Alaba ha estat la gran novetat en l'onze inicial del Reial Madrid, un cop recuperat dels seus problemes musculars. Per contra, han causat baixa Carvajal, per covid, i Asensio, amb molèsties físiques. El seu lloc a l'extrem dret blanc l'ha ocupat Rodrygo. Per contra, l'Athletic Club ha sortit amb el mateix onze que en la semifinal contra l'Atlètic de Madrid.\nL'Athletic Club ha convidat el Madrid a ser més protagonista del que ho va ser en el partit contra el Barça. Aquell dia els d'Ancelotti van poder apostar per sortir més a la contra que no pas a proposar. Avui els de Marcelino els han cedit la iniciativa del joc i en aquest escenari als blancs els ha costat més generar ocasions de gol. De fet, el primer quart d'hora ha passat sense cap xut entre els tres pals, ni a una porteria ni a l'altra.\nLa primera aproximació perillosa ha arribat en el minut 18 i l'ha protagonitzat Karim Benzema. El francès ha rebut tot sol a la frontal de l'àrea gran i ha provat fortuna des de lluny. El seu xut l'ha desviat Unai Simón a córner. Mateix final per a un cacau també des de la llarga distància en el minut 26, obra aquesta vegada de Casemiro.\nSense ser cap vendaval, era el Reial Madrid qui arribava a l'àrea rival amb més facilitat i en una d'aquestes incursions ha arribat el primer gol del partit. En el minut 38, els blancs han sortit bé de la pressió basca en l'inici de la jugada i han fet arribar la pilota a Rodrygo. El brasiler ha protagonitzat una gran conducció abans de deixar-li una pilota preciosa a Modric. El croat, inèdit fins aleshores, ha rematat de primeres i dibuixant una paràbola imparable per a Unai Simón.\nL'Athletic, amb pocs arguments ofensius fins al moment del gol, ha volgut fer un pas endavant abans de la mitja part. En el minut 46, ja en temps de descompte, Sancet ha mirat d'empatar amb un xut dirigit a l'escaire llarg de Courtois, que ha sortit desviat. Ha estat la darrera acció destacada de la primera part, que ha acabat amb avantatge mínim per als madrilenys.\nMarcelino ha mogut la banqueta durant el descans i ha fet entrar Nico Williams en el lloc de Berenguer. Però si el tècnic del conjunt basc havia fet algun pla per a la remuntada, les esperances se li han començat a esvair ben aviat. Al minut 49, i després de revisar-lo ell mateix al monitor del VAR, Soto Grado ha assenyalat penal per mans de Yeray després d'un xut de Benzema. El nou blanc l'ha convertit per fer més gran l'avantatge madridista.\nTret d'un parell de cops de cap de Raúl García que han sortit desviats, l'Athletic Club no ha sabut refer-se del cop que ha suposat el 2-0. El Madrid s'ha fet encara més amo i senyor de la final comandat per uns estel·lars Kroos i Modric, que a la segona part han ofert un recital de futbol.\nPerò en el tram final del matx el Madrid s'ha relaxat i això ho ha aprofitat l'Athletic per començar a generar perill. I en el minut 86, Soto Grado ha assenyalat penal per mans de Militao després d'un cop de Raúl Garcia. El central portuguès, a més, ha estat expulsat. El mateix Raúl García ha xutat el penal però Courtois l'ha aturat amb els peus, com si d'un porter d'handbol es tractés. Nova demostració del gran moment de forma que viu el porter belga.\nAl final doncs, el Reial Madrid s'ha endut la Supercopa per dotzena vegada en tota la seva història. Se situa doncs a només una victòria del Barça, que l'ha guanyat 13 vegades i encapçala el rànquing d'aquesta competició. Els blaugranes, per cert, han vist la final per televisió. Dijous, a la Copa, visitaran precisament l'Athletic Club a San Mamés.


// 24.11.2008 - 08.01.2009 / Sala SEMPERE\nL'art no pot desmarcar-se de la naturalesa humana i, per això, de les seues obsessions i necessitats. Els gravats de Goya, L'Assassinat considerat com una de les Belles Arts, de Thomas de Quincey, o els textos profundament pertorbadors d'Edgar Allan Poe il•lustren el desassossec íntim que produeixen la transgressió, la violència o el crim. La missió de l'art és aconseguir una mirada reflexiva i emocional que situe l'èxit artístic en una dimensió capaç de donar-nos una nova llum amb què poder mirar el fenomen representat.\nEn aquesta exposició, les obres d'Eutiquio Estirado ens llancen el desafiament de contemplar l'assassinat des de l'òptica del “impropi”, insòlit o “sinistre”, açò és, “zurdo”, com a sinònim ací de tot l'anterior. Tots els elements d'esta col•lecció de treballs plantegen la brutal gratuïtat del crim, en el sentit que les víctimes —moltes d'elles dones— constitueixen un anella tan dèbil i inerme que mereixien la pietat i la justícia d'un tracte digne, és a dir, humà. No obstant, els assassins van actuar de manera implacable, sense cap raó que poguera entendre's des del pla de la moral que construïm per a, precisament, protegir-nos de l'agressió gratuïta i inesperada que va acabar amb la vida de les víctimes. Eixa violència es va produir d'una manera extraordinàriament insòlita, perquè els seus faedors van transgredir qualsevol raó lògica que pogueren esgrimir davant d'un tribunal complaent.\nLa Criminologia necessita l'Art per a accentuar un dolor col•lectiu que corre el risc de no percebre's en el món actual saturat d'informació. A cada quadre, instal•lació i escultura realitzada per l'artista tenim la necessitat endinsar-nos en eixe horror de segons o minuts que va acabar amb una esperança davall un medi atroç o un moment incomprensible, el que li va arrabassar la vida a la víctima de l'assassí. Quan ens detenim a contemplar cada imatge, compartim, en un espai privilegiat —l'experiència artística— la profunditat i el drama d'eixe dolor.


Bases del XXIV Sant Jordi | Institut Ramon Coll i Rodés\nEls alumnes podran presentar: textos i poemes en català, castellà o en alguna altra llengua curricular. Com cada any, també s’ha obert el concurs de dibuix i fotografia i, aquest curs, a més, també hi ha el concurs de disseny de logo per a l’AMPA.\nHi ha les tres categories de sempre:\nLes obres de dibuix i fotografia s’han de presentar a secretaria dins d’un sobre tancat indicant la modalitat i la categoria, i s’han de signar amb un pseudònim. Dins del sobre tancat, hi ha d’haver un altre sobre petit amb el pseudònim i títol del treball a fora i, al seu interior, les dades del participant.\nLes obres de poesia i narració es presentaran a través del correu electrònic a l’adreça: santjordialcoll@insramoncoll.cat Cal presentar-los com a documents pdf. Cada participant presentarà dos documents:\n● El primer portarà com a nom el títol i la categoria a la qual es presenta i a l’interior hi haurà el text del treball amb un títol i un pseudònim.\n● El segon pdf portarà com a nom la paraula “plica” i el títol de l’obra i la categoria. A l’interior hi haurà el títol de l’obra, la categoria, el pseudònim i les dades personals següents: nom i cognom, curs, edat, telèfon i correu electrònic.\nEl termini d’entrega dels treballs serà el 8 d’abril.


Goigs i devocions populars: Goigs a Santa Maria dels Reis. Basílica de Santa Maria del Pi de Barcelona (Barcelonès, Barcelona).\nGOIGS EN LLAOR DE SANTA MARIA DELS REIS. PATRONA DE LA SANTA ESGLÉSIA BASÍLICA DE SANTA MARIA DELS REIS O DEL PI DE BARCELONA.\nQuan tot just l'Infant Diví,\nal qui devot, s'us confia.\nQuadre de l'Adoració dels Reis a la Basílica del Pi de Barcelona.\nCada any, per la festa dels Reis, la segona festa més important de la parròquia, aquest quadre era disposat a l'Altar Major, presidint les celebracions. S'hi pot veure a Maria presentant al Nen Jesús, amb Sant Josep al costat, davant dels Reis, que l'adoren oferint-li els presents. L'Epifania, o la manifestació de Jesús als pobles de la terra, esta aquí exquisidament representada. La composició, els colors i l'admirable penetració psicològica que l'artista ha conferit a les figures centrals, evidencia les mans d'un gran mestre. Juan Carreño de Miranda, pintor de cambra dels Reis Felip IV i Carles II, fou deixeble de Velázquez, i, com ell, va ser membre destacat de l'escola retratista de la cort espanyola al segle XVII. La seva obra es conserva principalment al Museu del Prado. Es desconeix quan va arribar “l'Epifania” al Pi, però ja hi era a finals del segle XIX, encara que l'autoria no es va fixar fins els anys 80 del segle XX.\nFoto i explicació extreta de basilicadelpi.com.\nMare de Déu del Pi.\nCap als volts de 1350 l'església del Pi ja comptava amb un Retaule Major amb la imatge de la Mare de Déu. Aquesta imatge devia ser molt estimada, ja que van mantenir-la quant es feu un nou retaule l'any 1508. Gairebé de miracle, es va salvar del bombardeig de 1714 que va destruir la volta de l'església i el Retaule Major. L'any 1745 es substitueix la imatge per una de nova i, presumiblement, es traslladà a la façana del Portal Major, on va estar-s'hi fins a 1936. Durant la destrucció de la basílica va ser fragmentada en trossos i posteriorment recollida i portada a Pedralbes, amb la resta de béns confiscats. Més endavant es va restaurar i retornar al Portal Major i recentment s'ha tornat a restituir al presbiteri com a imatge titular de la basílica.\nBasílica de la Mare de Déu del Pi de Barcelona.\nEtiquetes de comentaris: Barcelona, Nadal, Reis (dels Reis), Reis Mags (sants)


Compte enrere per al Barcelona Open Banc Sabadell - 67è Trofeu Conde de Godó | Info Barcelona | Ajuntament de Barcelona\nCompte enrere per al Barcelona Open Banc Sabadell - 67è Trofeu Conde de Godó\n12/03/2019 16:21 h\nDel 20 al 28 d’abril, les pistes del Reial Club Tennis de Barcelona seran, una vegada més, l’escenari del Barcelona Open Banc Sabadell, conegut també com el “Godó” i que enguany arriba a les 67 edicions.\nNovament, bona part dels millors tennistes del món disputaran un dels esdeveniments esportius més importants del calendari barceloní, tot un torneig ATP500. Rafael Nadal, que ha guanyat el campionat 11 vegades, tornarà a ser a Barcelona per competir davant, entre d’altres, Kei Nishikori, Dominic Thiem o Steganos Tsitsipas. El cartell d’enguany el complementen una sèrie de talents jove emergents que prometen ser els millors tennistes del futur proper. És el cas de Felix Auger, Alex de Minaur o Denis Shapovalov, entre altres.\nCal destacar, en aquesta nova edició, que més de 1.600 escolars gaudiran del torneig, que també és capdavanter en termes de sostenibilitat i medi ambient. Uns 45 milions de persones el veuran a través de la televisió i es vol superar la xifra d’assistents, que l’any anterior va establir un nou rècord amb 101.000 persones.\nEl 12 de març, tret de sortida oficial\nEl dimarts, 12 de març, s’ha donat el tret de sortida a aquesta nova edició amb l’acte de presentació oficial al Saló de Cent de l’Ajuntament de Barcelona. L’acte, presidit per Jaume Asens, ha comptat amb parlaments de Javier Godó, que ha posat en valor el públic barceloní com a principal èxit de la llarga durada del torneig; Albert Costa, director esportiu del campionat; Josep Oliu, director del Banc Sabadell; i el nou director del Reial Club Tennis de Barcelona, Jordi Cambra.


Whatever: Fum a l’aigua, foc al cel\nSi hi ha una cançó (o com a mínim un principi de cançó) que es pot dir que pràcticament tothom coneix, aquesta és sens dubte Smoke on the Water dels Deep Purple. Fins i tot gent que no coneix la banda exclamen “Ah, sí!” quan els hi taral·leges les primeres notes del riff de guitarra composat per Ritchie Blackmore (foto) amb la seva Fender Stratocaster.\nLa cançó fa referència a una desafortunada anècdota autobiogràfica de la banda britànica. El 4 de desembre de 1971 els Deep Purple es trobaven a Montreux (Suïssa) per gravar el disc Machine Head (que es convertiria en el seu àlbum més venut) en un complex que formava part del casino de la ciutat. El dia abans de començar les sessions de gravació se celebrava al teatre del casino un concert de Frank Zappa, durant el qual un espectador va llançar una bengala que va anar a parar al sostre de fusta, que es va encendre i va acabar destruint tot el complex del casino. El títol de la cançó, doncs, es refereix al fum que desprenia el foc i que s’escampava per sobre de les aigües del llac Léman. Els membres de Deep Purple tenien l’hotel vora el llac, van poder veure perfectament l’incendi i els va servir d’inspiració per composar el tema.\nLa ciutat de Montreux va immortalitzar aquests fets amb una escultura situada a la vora del llac (molt a prop de la de Freddie Mercury) on es pot veure el nom de la banda, el títol de la cançó i les notes musicals del riff de guitarra més famós de la història. Que per cert, pel que sembla no és massa difícil i la immensa majoria dels que comencen a practicar amb l’instrument l’han interpretat algun cop en les seves primeres classes. La seva popularitat és tan gran que molts dels que es compren una guitarra toquen el tema per provar-ne el so, fins el punt que a moltes botigues musicals hi ha un paper penjat on s’avisa que està prohibit tocar-lo.\nAquest any se celebra el 40è aniversari de la composició d’un tema que, tot i que segurament no és el millor de la banda britànica, sens dubte sí que és el més conegut. Per molts anys!


Comfort Suites New Braunfels New Braunfels (TX) Estats Units - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 91 allotjaments a New Braunfels (TX).\nComfort Suites New Braunfels1489 IH-35 N., Gruene, New Braunfels (TX), Estats Units, 78130 - Veure al mapaExcel·lent8,4Basada en188comentarisComfort Suites New BraunfelsVeure més fotos"Breakfast was good. Entire place was clean!\nComfort was the..."TriciaUnited StatesPiscinaVeure més fotosVeure totes les 14 fotosVeure al mapaParticularitats que li encantaranaparcament de cotxes\nVeure les fotosSuite King - No Fumadors (King Suite - Non-Sm...22 m2Fixa les dates per veure preusVeure les fotosHabitació de convidats (Guestroom)28 m2Fixa les dates per veure preusVeure les fotosSuite d'Una Habitació (1 Bedroom Suite)Veure: sense vistes30 m21 llit extragranFixa les dates per veure preusVeure les fotosStandard Accessible - Llit Queen (Standard Ac...1 llit granFixa les dates per veure preusVeure les fotosestàndard amb 1 llit king (Standard with 1 Ki...Veure: sense vistes20 m22 llits doblesFixa les dates per veure preusVeure les fotosSuite 2 Llits Queen (Suite 2 Queen Beds)Veure: sense vistes30 m22 llits gransFixa les dates per veure preusVeure les fotosSuite King - No Fumadors (King Suite - Non-Sm...28 m2Fixa les dates per veure preusVeure les fotosSuite28 m2Fixa les dates per veure preus\nSobre l'allotjamentDescripcióSi busques un allotjament ben situat a New Braunfels (TX), no busqui més, el Comfort Suites New Braunfels és el lloc ideal. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com New Braunfels Conservation Society, The Gruene Flea Antique Mall, Consignment Furniture Depot. Les instal.lacions i els serveis que proveeix Comfort Suites New Braunfels asseguren una estada plaentera als seus clients. L'hotel ofereix accés a una gran gama de serveis, inclosos Zones públiques amb Wi-Fi, aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a New Braunfels (TX), faci de Comfort Suites New Braunfels la vostra llar.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Idiomes ParlatsAnglès Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 12 any [inclosos]Gratuït si s'usen els llits existents.Els hostes de 13 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


La llei de cookies, una normativa abocada al fracàs – CatEi\nJurídic – Expansion.com\nEl soci d’Ecija insisteix però en que l’AEPD no hauria de ser l’única que hauria de parlar en aquest sentit. De fet, està convençut que la interpretació hauria de ser una decisió consensuada a nivell comunitari i que la Unió Europea hauria de revisar la directiva sobre galetes. I és que, com explica Hurtado, la manca de claredat de l’article 22.2 de la LSSI és únicament un reflex de l’absència d’informació que apareix a la Directiva Europea 2009/136/CE. “És important entendre que aquest assumpte representa una barrera més per als negocis a la Xarxa De fet, aquest tipus d’avisos pot convertir-se en un clar desavantatge competitiu de les empreses online espanyoles i europees davant la resta del món”, conclou Hurtado.\n13 Setembre 2013 cateinf\tNews, web\nUn pensament sobre “La llei de cookies, una normativa abocada al fracàs”\nSi només fos aquesta l’única llei abocada al fracàs…\nPenso que val més que s’informi en algun racó de la pàgina web de l’empresa que sigui, i que a través d’un senzill mecanisme ho pugis desactivar si vols.\n16 Setembre 2013 at 9:18


MÉS A LES GENERALS | Bloc per Felanitx\nMÉS A LES GENERALS\nLa formació política Més, dins la qual està integrat el Bloc per Felanitx, es presenta a les eleccions generals del proper 20 de desembre amb l’objectiu de consolidar el bon resultat de les autonòmiques i locals del maig passat i treure, com a mínim, un diputat a las Cortes. Si es compleix el pronòstic i Més obté representació, serà la primera vegada que les Illes Balears tenen un representant que no pertany a partits d’obediència estatal.\nFins ara ha estat impossible tenir referències dels diputats i senadors electes per les Balears a les cambres del parlament espanyol, ja que amb una sola excepció, sempre han estat més del seu partit (PP o PSOE) que de Balears i no hem sabut mai si existien. L’excepció és Pere Sampol, històric dirigent del PSM que va ser elegit senador pel Parlament de les Illes Balears, l’únic cas d’un representant que defensava genuïnament les illes a Madrid. Per cert, Pere Sampol pronuncia aquest dissabte una conferència a Cas Concos.\nEl cap de setmana passat, Més va celebrar unes eleccions primàries (a les quals tenien dret a vot els militants i totes les persones que s’hi volguessin inscriure) i va ser elegit cap de llista al Congrés Antoni Josep Verger Martínez. El seguirà Roser Gallardo. Els candidats al Senat seran Sara Martín i Salvador Colomé. Com a les passades eleccions, Més va optar per les primàries per elegir els seus candidats, una fórmula participativa que reforça la cohesió de l’organització.\nPer poc que es confirmin les enquestes, Antoni Verger serà diputat al Parlament espanyol a partir de Nadal. Una fita per a les reivindicacions de finançament (i moltes altres!) de les Illes Balears. A la fi, qualcú ho dirà clar sense quedar anul·lat per les instruccions de les direccions estatals dels partits, com han fet durant dècades els diputats del PSOE i del PP.\nAntoni Verger va haver de renunciar a ser candidat a la batlia de Palma per Més a causa d’una denúncia falsa d’un submarí del PP, un tal Orta. Ara, un cop els tribunals han dictaminat la falsedat de la denúncia i Verger ha quedat lliure de tota sospita, serà el cap de cartell de Més i el primer diputat que no rebrà instruccions de partits amb seu a Madrid, sinó que les seves iniciatives seran de fabricació illenca.\nAnimam a totes les persones que varen col·laborar amb Més i amb el Bloc per Felanitx a les locals i autonòmiques del maig a tornar a fer una passa endavant i a fer un esforç per revalidar el bon resultat de fa mig any.\nAquesta entrada s'ha publicat en General el 08/11/2015 per Bloc per Felanitx.\n← FETS I VALORS Acte de Campanya MES per Mallorca a Felanitx →


Café-Tertúlia, primer acte de la Setmana de la Dona a Vilafranca, espai de diàleg entre dones - Diari del Maestrat\nInici Comarques Café-Tertúlia, primer acte de la Setmana de la Dona a Vilafranca, espai...\nCafé-Tertúlia, primer acte de la Setmana de la Dona a Vilafranca, espai de diàleg entre dones\nLa setmana de les dones, promoguda per l’Agència d’Igualtat de l’Ajuntament de Vilafranca, va arrancar dimarts passat amb un Café-Tertúlia. L’acte estava obert a tot el públic i va comptar amb la presència de les dones i xiquetes que han participat en la realització de la campanya “Dones Extraordinàries”, creada a propòsit. A la iniciativa van acudir dones de totes les edats i que exerceixen professions diverses. També va haver-hi representació del Grup de Dones local i de la residència de la tercera edat.\nEn el debat es van abordar temes diferents que afecten hui dia les dones: des de la discriminació laboral per causa de maternitat, la necessitat d’una educació adequada tant a casa com a les escoles, l’evolució de la dona al llarg del segle XX o el nocives que poden arribar a ser certes lletres de cançons que vexen la figura de la dona i que hui dia estan de moda. També es va parlar sobre que cal fer entendre a la població el vertader significat de la paraula feminisme, que no es tracta d’un moviment en contra del gènere masculí, sinó d’un corrent que busca la igualtat de drets entre homes i dones.\nSens dubte, l’acte va servir perquè les assistents s’enriquiren compartint vivències, anècdotes i aportacions en relació a temes que afecten el gènere femení en la societat de hui dia.\n-Campanya Municipal “Dones Extraordinaries”\nEs tracta d’una iniciativa que tracta de visibilitzar el paper de la dona local i en contra de la violència de gènere. Segons explicava Erica Domingo, agent d’igualtat del consistori, “dones extraordinàries són totes les del poble, encara que la campanya només visibilitze a les que s’han prestat voluntàries”.


Solivella de Festa - Carnaval 2011\nQuè us passa, colla de brètols?? Enguany vinc ben cabrejat per les critiques que vaig rebre l’any passat, que si ballava poc, que si parlava massa…Mireu colla de malparits, sort en vau tenir de la censura que vaig patir,\nPeró enguany… Enguany no em parareu, perquè la meva llengua enverinada mossegarà a tot Déu!!\nSa Majestat Carnestoltis XXIé\nAnirem xino-xano cap al pàrking del St. Jordi totes les Carrosses, les comparses i jo mateix. Allà ens farem les fotos de cada any i esperarem als que sempre arriben tard. I si potser evitarem que l’Alcalde ens foti un discurset dels seus.\nSi no es fot a ploure o a nevar, el recorregut serà el següent, (us he posat un mapa pels més talossos, que aquest poble n’està ple):\nCarretera, C. Gombáu d’Oluja, C. Garcia Saladó, Carretera, Pg. Carles Balaguer, C. Abadia Vella, Pl. Sant Joan, C. Major, C. dels Llorac, C. del Tallat, C. Creu, C. Pla i Pl. Major.\nQuan arribem a la plaça Major, pujaré al balcó de Ca la Vila i em fotre a rajar de tot aquell que em surti dels Collons, que per un dia que em deixen…\nDesprés apareixerà algun "pringadillu" del jurat, que segur que estarà comprat, i ens dirà qui cony ha guanyat!!!!!\nMostra Solivella Carnaval en un mapa més gran. Pots desplaçar-te amb el cursor pel plànol.\nI per acabar de fer l’animal, (això si, sense fer-nos mal), farem que s’ensorri la plaça Major amb una Guerra de Caramels\nPer acabar la festa el Tomàs que recentment ha creat una productora cinematogràfica ens ha preparat una nova estrena que presentarà en exclusiva.\n· Per tal d’optar als premis hauran de realitzar tot el recorregut, en cas contrari podrien restar desqualificades.\n· La Comissió de Festes es reserva el dret de no donar subvenció a les carrosses que no tinguin un mínim de treball.\n· En relació al punt anterior, si es donés el cas, la carrossa podria rebre una subvenció simbolica.\n· Cada carrossa es responsabilitzarà dels seus membres.\n· Es consideren comparses totes aquelles formades com a mínim per 8 persones.\n· Totes aquelles que no tinguin aquest nombre mínim de persones no es tindran en compte\na l’hora de donar les subvencions.\n· Les comparses que formin part d’una carrossa, no seran considerades com a tal.\n· Cada comparsa es responsabilitzarà dels seus membres.\nUn pernil + Caixa de vi(6 ud.)\nCaixa de vi(6 ud.)\nTots aquells que estigueu interessats en participar a la rua i optar als premis, us heu d’apuntar a les oficines de l’Ajuntament abans del 4 de Març, en horari d’oficina. De 9:00 a 14:00 i de 16:00 a 19:00.\nNOTA: Els Actes que figuren en aquest programa poden ser objecte de modificació


TOT OCI - Educació,lleure, esport - Cookies\nPer al bon funcionament dels llocs webs de TOT OCI, el sistema de navegació i el programari utilitzat recullen algunes dades de navegació (endavant anomenades “cookies”) que són necessàries en l'ús dels protocols de comunicació d'internet. Les “cookies” són petits arxius de text que el navegador emmagatzema quan es navega per llocs web i aplicacions. Es pot recollir l'adreça IP que utlitza l'ordinador per connectar-se al lloc web, l'adreça URL de la pàgina web demanada, l'hora de la connexió i altres paràmetres relatius al sistema operatiu de l'entorn informàtic de l‘usuari. Aquesta informació no s'associa a cap persona perquè no s'emmagatzemen dades personals identificatives, sinó que és només una informació que es recull per identificar la sessió amb l'objectiu de facilitar les anàlisis del lloc web.\nEn aquesta secció donarem a l'usuari informació específica de les “cookies” que s'utilitzen en els portals de TOT OCI i informarem l'usuari de les maneres més habituals per esborrar-les o desactivar-les. Per controlar l'ús de les “cookies” per part dels llocs web, l'usuari pot definir la configuració de privacitat del seu navegador. Si es deshabiliten completament les ”cookies” és possible que alguns serveis de les webs de TOT OCI no funcionin correctament.\nTot i que TOT OCI no utilitza “cookies” per recaptar dades personals identificatives, informem de la manera com l'usuari pot restringir o bloquejar les “cookies” quan navega pels llocs web de TOT OCI.\nEn aquesta adreça www.aboutcookies.org/how-to-control-cookies/ es pot consultar com gestionar les "cookies" segons el navegador.\n2. "Cookies" que guarda TOT OCI\nQuan els usuaris naveguen pels portals de TOT OCI es guarda informació anònima per facilitar l'accés a la informació.\nEls portals de TOT OCI també utilitzen “cookies” i tecnologies d'altres empreses dedicades.\nMés informació de les Cookies utilitzades (http://www.cookie-checker.com/check-cookies.php?url=totoci.net)\nEn els portals informatius o d'entreteniment dels portals de TOT OCI, hi ha vegades que s'insereixen fotos i continguts de vídeo de llocs web com YouTube i de Vimeo. El contingut està inserit en els nostres portals i hi ha la possibilitat que els llocs web de referència disposin de "cookies". TOT OCI no té el control sobre la difusió i la gestió d'aquestes "cookies" i, per tant, es recomana que es revisin les polítiques de privacitat d'aquests llocs web per determinar-ho.\nEn el cas que l'usuari comparteixi algun contingut dels portals web amb determinades xarxes socials, existeix la possibilitat que aquests llocs incloguin alguna "cookie" quan es registren el seu servei. TOT OCI no té control sobre la difusió i la gestió d'aquestes "cookies" i es recomana a l'usuari que consulti la informació relativa a les seves polítiques de privacitat.


Riberaonline: Soldebre arranca la campanya de l’oli amb la previsió de recollir entre 10 i 12 milions de quilos d’olives\nLa Cooperativa Soldebre, amb seu a Tortosa, ha començat a finals d'aquest mes d'octubre la campanya de recollida d'olives, una campanya que es preveu molt semblant a la de l'any passat, amb previsions de recollir entre 10 i 12 milions de quilos. "Enguany tocaria que fos un any de més producció, pel propi cicle de l'olivera, però degut a la manca de pluges no preveiem un increment de quilos respecte la campanya anterior", apunta Pere Albacar, gerent de Soldebre, que destaca la bona qualitat del fruit que no s'ha vist atacat per les plagues.\nActualment Soldebre comercialitza amb marca pròpia entre el 30 i el 35% de l'oli: el verge i l'extraverge sota les marques Cast i Select Cast; i l'oli premium amb la marca Aureum, tots ells sota el paraigua de la Denominació d'Origen d'Oli d'oliva Baix Ebre i Montsià; la resta el ven a les grans empreses distribuïdores de l'Estat. En la campanya d'enguany es preveu incrementar un 20% la producció de la gamma premium, així com consolidar l'oferta d'olis monovarietals de les varietats més arrelades al territori - farga, sevillenca i morruda- i d'altres com l'arbequina o l'arbossana.\nEl principal mercat de l'oli de Soldebre continua sent l'estatal sobretot pel que fa a l'oli a granel, mentre que l'oli envasat amb marca pròpia l'exporta principalment a Alemanya, Anglaterra, Andorra, els Estats Units i la Xina, on distribueix oli a Hong Kong a través d'una plataforma online. Amb l'objectiu de consolidar el mercat asiàtic, la cooperativa ha participat recentment en una missió comercial de la Cambra de Comerç de Tortosa a Shanghai, on es van celebrar diverses reunions amb importadors i distribuïdors del mercat xinès.


Torna la competició oficial a Les Casernes amb un Patí Vilanova-Arenys de Munt - elPrimer.cat\nEl partit, de la Lliga Catalana Plata, aquesta nit a les 22.00 h\nNacho Garrido i els seus companys reben l'Arenys de Munt // G.M.CH.\nTorna la competició oficial a Les Casernes. El Patí Vilanova rep aquesta nit (22.00 h) l’Arenys de Munt en la segona jornada del grup 2 de la Lliga Catalana Plata.\nEls verds van empatar (1-1) dissabte a la pista del SHUM Frit Ravich en l’estrena a la competició. L’Arenys de Munt, per la seva banda, va debutar golejant el Vic per 5-1 divendres.\nEl gran dubte del Patí Vilanova és si ja podrà comptar amb Gerard Vergés i Gerard Bertran. Cap dels dos no va jugar a Maçanet per no haver pogut passar les revisions mèdiques pertinents. Jordi Martínez és baixa per lesió.\nEl tècnic Medrano, pendent de les possibles absències, qualifica el partit com “un més de la pretemporada per seguir millorant i assimilant idees i conceptes”.\nSegons l’entrenador del Patí, “hem de continuar treballant per corregir detalls per tenir més fluïdesa amb la bola i per afinar en la finalització”.


Segons el SEPE la Marta encara està en un ERTO que la seva empresa va aixecar a mitjans de juny\nFa tres mesos que hauria de cobrar el permís de maternitat però no pot perquè apareix com si encara estigués en ERTO. // Google Maps\nActualitzada el 20-10-2020 07:44\nEl món a RAC1 ha fet públic un cas que té a veure directament amb la gestió dels ERTOs. Es tracta del que li ha passat a la Marta Capellades, que a principis d’agost va ser mare. Doncs bé, gairebé tres mesos després, encara no ha aconseguit cobrar el permís per maternitat. El motiu és que segons el SEPE encara està en un ERTO. Però, com denuncia aquesta oient, la seva empresa va aixecar l’ERTO a mitjans de juny.\nLi queden dues setmanes per demanar l’ajuda\nEl 2 d’agost va néixer la Liv. Pocs dies més tard, el 13 d’agost, la Marta i el seu marit van presentar els papers per tramitar els permisos de maternitat i paternitat, i en un termini màxim de 30 dies, la Seguretat Social havia de donar resposta a la petició. Doncs bé, al seu marit l’hi va acceptar però a ella no. Li van denegar l’ajuda.\nNo la podien acceptar perquè els constava que estava cobrant dos sous i que estava en ERTO. Jo no estic amb ERTO, la meva empresa va estar amb ERTO fins al 15 de juny i en el seu moment va fer els tràmits bé. No han actualitzat les dades correctament i la Seguretat Social veu que segueixo en ERTO\nPer tant, com que el SEPE no ha actualitzat l’expedient de la Marta Capellades oficialment consta que està cobrant l’ERTO, tot i que fa més de quatre mesos que no és així. Davant d’aquesta situació, la Seguretat Social argumenta que no li acceptarà el permís per maternitat fins que el SEPE no rectifiqui la seva situació. Durant tot aquest temps, per tant, no ha cobrat res. A més, la preocupació d’aquesta oient és que el termini per demanar l’ajuda s’acaba d’aquí a dues setmanes.\nEstic desesperada perquè necessito cobrar, porto des de l’agost sense cobrar i em queden dues setmanes per poder-ho tramitar perquè tens tres mesos i em trobo que no sé amb qui contactar, no hi ha manera\nLa Marta ha intentat contactar reiteradament amb el SEPE per intentar resoldre el problema, però ha estat completament impossible per cap mitjà.


dilluns, 13 de juny de 2022 08:52\nCom es fa anyalment, la Dra. Maria Bosch ha dut a terme les campanyes de seguiment de les poblacions de l'esperó de Bolòs (Delphinium bolosii) a les localitats de Rubió de Baix, Parc Natural de Sant Llorenç de Munt i als barrancs d'Ulldemolins, conjuntament amb els guardes del parc i els agents rurals, respectivament. La salut demogràfica de les poblacions mostrejades es troba dins els paràmetres habituals de variabilitat.\nCampanya de seguiment a la comarca del Priorat, el passat 11 de juny de 2022, en companyia de membres del cos d'Agents Rurals (Foto: M. Bosch)\nDarrera actualització de dilluns, 13 de juny de 2022 08:56\nProjecte LIFE medCLIFFS\ndilluns, 23 de maig de 2022 16:28\nEl proppassat dia 19 de maig va tenir lloc el Seminari IBB on es va presentar el projecte LIFEmedCLIFFS, en qual participa el nostre company Jordi López-Pujol.\nLIFE medCLIFFS – Towards an integrative management of Invasive Alien Plant Species in Mediterranean sea cliffs of European interest (LIFE20 NAT/ES/001223) és un projecte de conservació de la natura que rep finançament del Programa LIFE de la Unió Europea i es desenvolupa principalment a Catalunya, en concret a l’àrea litoral de la Costa Brava i del Parc Natural de Cap de Creus.\nSegons el web del projecte, "l’objectiu principal de LIFE medCLIFFS és millorar la gestió actual de les espècies de plantes al·lòctones invasores (EPAI) que amenacen la conservació de la diversitat florística de l’hàbitat d’interès comunitari de penya-segats mediterranis amb Limonium spp. endèmics (HIC 1240), un dels hàbitats més afectats per aquesta problemàtica. El projecte és coordinat des de l'Institut Botànic de Barcelona-CSIC.\nLIFE medCLIFFS compta amb un pressupost total de 1,408,273 € i es desenvolupa a través d’un total de 16 accions que es duran a terme al llarg de cinc anys (octubre 2021-setembre 2026).\nMés informació: enllaç al web del projecte: https://lifemedcliffs.org/\nDarrera actualització de dilluns, 23 de maig de 2022 16:42


Giving Tuesday, el primer dimarts\nde desembre, un dia per donar\nBARCELONA - 31/03/2016\nJa està en marxa l'edició 2016 de l'anomenat Giving Tuesday. En el marc de la jornada de presentació de l'11è Anuari Corresponsables, Ramon Guardia, president de Valores & Marketing, un dels socis estratègics de la iniciativa, va anunciar que aquest any el Dia per Donar serà el 6 de desembre, coincidint amb la festivitat de la Constitució. Guardia va diferenciar l'objectiu del Giving Tuesday d'altres campanyes solidàries argumentant que "no és una iniciativa per recollir diners. No és una plataforma que pretengui competir amb les nombroses iniciatives que existeixen per recollir fons, ajuda, voluntariat ... L'única cosa que pretén és que, després de dies bojos de compres com el Black Friday, hi hagi un dimarts boig però no per obtenir coses, si no per donar coses. Això és l'única cosa que pretén el Giving Tuesday".\nLa celebració d'aquest Dia per Donar té lloc el primer dimarts de desembre de cada any. L'any passat es va celebrar per primer cop al nostre país. Segons els principis fundacionals de la iniciativa, l'objectiu del Giving Tuesday és que l'altruisme tingui un dia per ser celebrat a tot el món. D'altra banda, també pretén que les persones siguin conscients de la importància de donar i de l'ajuda mútua tant en el nostre entorn més proper com en qualsevol lloc del món.\nDifusió del treball social\nLa iniciativa també té un vessant de difusió del treball de caràcter social que realitzen institucions, organitzacions i empreses. Concretament, Giving Tuesday vol que tot aquest tipus d'entitats puguin difondre el seu treball a un públic compromès i que aquesta difusió permeti que la societat es mobilitzi i incorpori les diferents formes de donar i d'ajudar els uns als altres perquè aquestes accions es segueixin difonent i multiplicant tot l'any.\nEn aquest sentit, Ramon Guàrdia va convidar a les persones a títol individual i a les empreses especialment a col•laborar en el Giving Tuesday "promovent entre els empleats i clients que almenys un dia a l'any pensem que el millor que podem fer és donar una mica de nosaltres mateixos, o alguna cosa del que realment no necessitem ". El president de Valores & Marketing va reafirmar aquesta voluntat d'implicar les empreses en la iniciativa argumentant que "les empreses no poden basar les seves relacions únicament en valor per diners".\nL'organització de la campanya es recolza fortament en internet i en les xarxes socials per difondre la seva iniciativa. A través de la seva pàgina web, en la qual es poden trobar multitud de projectes en els quals participar, com a mitjançant el hashtag #GivingTuesday, qualsevol interessat obtindrà completa informació sobre què es pot fer i com es pot col•laborar, així com proposar nous projectes d'ajuda.\nClara vinculació amb l'RSE\nRamon Guàrdia relaciona clarament el Giving Tuesday amb la filosofia de l'RSE, ja que afirma que "les persones treballem en una empresa per alguna cosa més que un sou i un càrrec. I cada vegada més consumidors i consumidores no només busquen el millor valor pel diners que estan disposats a pagar per un producte o servei. Generar valor econòmic no pot estar renyit amb respondre a les expectatives de les persones i les expectatives del nostre planeta ".\nActualment, GivingTuesday és un moviment global estès per tot el món. Va néixer a Estats Units en 2012 de la mà de l'ONG 92Y Street de Nova York, dedicada durant més de 100 anys a les obres socials, i de la Fundació de les Nacions Unides, que va aportar la seva experiència en l'estratègia i la difusió de projectes solidaris. Ràpidament va créixer i es va estendre per països com Canadà, Austràlia o Singapur. Als països de llengua castellana es va difondre amb el hashtag #UnDíaParaDar, aconseguint així que el 2012 ja s’havien afegit a la iniciativa més de 35.000 organitzacions en 68 països.


Julen Armendaritz i Lydia Iglesias primers a Candanchú | Federació Catalana d'Esports d'Hivern\nHome / Julen Armendaritz i Lydia Iglesias primers a Candanchú\nJulen Armendaritz i Lydia Iglesias primers a Candanchú\nEl passat diumenge 30 de desembre es va disputar a les pistes aragoneses de Candanchú la Copa Espanya d’Esquí de Fons en les categories Sènior, Júnior I i II, Cadet, Infanitls I i II.\nPel que fa als fondistes catalans que van participar, destaquem els següents resultats. En categoria Sènior Homes, el millor esquiador va ser Òscar Jorba del CEFUC que va aconseguir una 9a posició a la distància de 10 km. Pel que fa a les dones en aquesta mateixa categoria però a la distància de 5 km, la millor actuació catalana va ser la de Berta Morral, també del CEFUC, que va aconseguir pujar al 3è calaix del podi.\nEn Júnior I i a la distància de 10 km, la primera posició va ser per Julen Armendaritz del CEFUC, seguit en 2on lloc d’Oriol Llarden del l’Aran Nórdic E.C. i en tercer lloc de Mario Parodi, corredor del P.E.C. Bernat Galcerán, també del P.E.C, va finalitzar en 5a posició. Marta Cester, del l’Aran Nórdic E.C es va dur la 2a posició en categoria Júnior I i a la distància de 5 km.\nFinalment, en categoria Cadet i a la distància de 5 km, la campiona va ser la catalana Lydia Iglesias també de l’Aran Nórdic E.C.


Mor el pintor eivissenc Rafel Tur Costa a causa del coronavirus a 93 anys\nEll, el seu fill i la parella del fill es varen contagiar a Palma quan varen viatjar a l'illa per inaugurar l'exposició que li ha dedicat Es Baluard\nAra Balears/c. Ros/c. Darder\nEls secrets De l’obra pictòrica de Rafel Tur Costa ISMAEL VELÁZQUEZ/ISAAC BUJ\nPalmaEl pintor eivissenc Rafel Tur Costa ha mort a 93 anys. Tal com ha pogut confirmar l'ARA Balears, Tur Costa estava confinat a causa del coronavirus, malaltia que li ha causat la mort. Dilluns, el pintor va ingressar per problemes respiratoris a l'hospital Can Misses, on li varen diagnosticar pneumònia. Segons va reconèixer l'artista a coneguts i familiars, el seu fill, la parella del fill i ell mateix es varen contagiar de covid-19 a Palma, quan varen viatjar fins a l'illa per inaugurar la seva mostra monogràfica a Es Baluard. Va ser aquest desembre quan es va obrir l'exposició La llum del fragment, la retrospectiva més gran que s’ha dedicat a l'artista. Per a dissabte està prevista una cerimònia civil de comiat a l'estudi de Tur Costa, que està al municipi natal del pintor, Santa Eulàlia des Riu.\nL'exposició del museu, que es mantindrà fins al mes d'abril, està composta per més de 100 obres que marquen el recorregut artístic que comprèn des dels anys cinquanta fins a l’actualitat.\nDesprés de conèixer la notícia, tant la presidenta del Govern de les Illes Balears, Francina Armengol, com la resta de membres de l'Executiu han expressat el seu condol a través d'un comunicat. "Es pot considerar el primer artista abstracte nascut a les Illes Balears i un dels que han traspassat l’àmbit insular per exposar en galeries i museus internacionals i de renom", han explicat.\nTur va néixer a Santa Eulària des Riu, a l’illa d’Eivissa, l’any 1927 i es va formar a l’Escola d’Arts i Oficis d’Eivissa, encara que la seva formació es pot qualificar bàsicament d’autodidacta. El 1955 va conèixer els membres de la Hochschule Für Bildende Künste de Berlín i es casà amb una integrant d’aquest col·lectiu, Anneliese Wit, professora d’art i ceramista.\nAixò el posà en contacte amb els postulats artístics de l’avantguarda europea. Des de llavors, Tur Costa ha estat un enllaç clau entre aquests moviments europeus i l'illa d'Eivissa, convertint-se en la persona per excel·lència que va introduir l'art internacional a la Pitiüsa major. Des del 1959 va mantenir contacte amb el Grup Ibiza 59, del qual va rebre influències formals, sobretot en la seva obra dels anys seixanta.\nEl pintor va ser membre fundador i primer president de l’Associació d’Artistes Visuals de les Illes Balears. A més de la Medalla d'Or de la Comunitat Autònoma, ha rebut nombrosos premis i distincions, entre els quals destaca la primera menció del Premi Internacional Joan Miró de Barcelona (1973), el Premi Ramon Llull del Govern de les Illes Balears (2011), la Medalla d’Honor de l’Acadèmia de Belles Arts de Sant Sebastià (2018) i la Medalla d’Or de l’illa d’Eivissa, atorgada pel Consell Insular d’Eivissa (2019).\nEl simbolisme de la llum en el llenguatge informalista\nTur Costa arribà relativament tard a la pràctica artística. Quan va fer la seva primera exposició individual, el 1962 a la sala de Cultura de la Caixa de Pensions d’Eivissa, tenia 35 anys. Si bé les seves primeres obres abstractes d’aquella dècada dels seixanta mostraven un protagonisme del color negre, aquest quedà ben aviat desterrat pel blanc, el qual a partir d’aquell moment seria el to que definiria la seva pintura.\nEn aquest sentit, Elena Ruiz, directora del Museu d’Art Contemporani d’Eivissa (MACE), després d’expressar en declaracions a l’ARA Balears la “profunda tristor per la mort de l’amic i l’artista” i de destacar la seva “immensa generositat”, ha remarcat “el reconeixement de la llum com a element plàstic” que va fer Tur Costa els anys seixanta. “Descobreix el blanc com a metàfora de la llum d’Eivissa i és el primer a introduir-la en l’abstracció informalista”, afirma Ruiz.\nDurant els anys setanta, a aquest blanc com a espai-color hi afegeix la preocupació per les textures de la matèria, en una recerca de la poètica de la pintura que no abandona mai més.\nReferent de la memòria històrica\nPer a la historiadora Fanny Tur, “amb Tur Costa se’n va una part molt important de la història de les arts plàstiques a Eivissa, però també un referent de la nostra memòria històrica, en el sentit que va ser una de les primeres persones que s'atreviren a posar noms i llinatges als repressors feixistes”. Rafel Tur Costa, el 2005, va escriure Un al·lot eivissenc a la Guerra Civil, en unes memòries personals de la infantesa centrades en l’impacte que el conflicte bèl·lic va tenir sobre la seva família, molt represaliada. La Guerra Civil el va deixar sense pare i sense padrí, i amb una mare que va haver de surar els cinc fills tota sola.\nPintura mort rafel tur


ᐅ Colònies Escolars a El Cogul - Esportec\nCOLÒNIES A EL COGUL PER A CENTRES EDUCATIUS\nA Esportec oferim un conjunt de colònies educatives per a grups a prop de El Cogul de NEU, MAR i AVENTURA als diferents cicles educatius, des d'infantil, primària, secundària i batxillerat, fins a cicles formatius i escoles d'adults; i també per als col·lectius implicats en l'educació: docents, famílies i AFA/AMPA.\nColònies esportives per escoles a El Cogul\nRealitzem una gran varietat de colònies de lleure a prop de El Cogul des de les esquiades de neu fins a les colònies d'aventura i les colònies aquàtiques. Volem que tots els grups aprenguin a viure l'aventura i al mateix temps descobreixin la natura. Aquestes activitats ajuden als nens a ampliar el seu entorn social i promouen les seves relacions d'una manera més lliure que a l'escola. La realització de les estades els otorga l'oportunitat de relacionar-se amb adults que no són ni mestres ni pares, a part del fet que hi ha moltes activitats d’oci que són importants per al desenvolupament d’hàbits saludables en els nens. Les estades durant les etapes formatives dels nens també fomenten i milloren la capacitat física i mental, i alhora, són activitats d'esbarjo i diversió.\nDes de l'equip d'Esportec planifiquem prèviament totes les activitats que es duran a terme. Aquesta planificació és prou flexible per poder donar resposta a possibles imprevistos. També ens preocupem de l'alimentació que oferim als nens durant les nostres estades. Als menjadors escolars durant les estades o activitats a El Cogul sabem que és important poder atendre totes les necessitats dels infants i per aquest motiu realitzem els menús adaptats. Estem preparats per poder atendre als infants amb al·lèrgies i intoleràncies alimentàries, així com als vegetarians o vegans, de manera que puguin fer ús dels serveis dels menjadors escolars amb total normalitat.\nPlantegem unes convivències i colònies escolars a El Cogul per a infants i joves en les quals mestres i monitors, juntament amb els nostres monitors que són tècnics esportius especialitzats, acompliran uns dies d'educació no formal a través de les nostres activitats lúdiques. Per aquest motiu, des d’Esportec, per a qualsevol estació de l’any plantegem una sèrie de colònies escolars prop de El Cogul amb el propòsit d'aconseguir objectius relacionats mb la convivència en un entorn no habitual, la potenciació de l'autonomia i el treball en un medi no acadèmic.\nVine a El Cogul a gaudir de les colònies des de grups de llars d'infants fins a col·lectius implicats en l'educació.\nVolem que les nostres estades siguin úniques i originals, respectant sempre el medi que ens envolta. La nostra finalitat és treballar constantment en elaborar, adaptar i millorar les nostres activitats esportives i estades per a centres educatius a El Cogul, i assegurar que els programes d'activitats sempre estaran adaptats a cada cicle escolar.\nEstades escolars a El Cogul\nColònies escolars a El Cogul\nConvivències escolars a El Cogul\nEstades per a joves a El Cogul\nEsquiades escolars a El Cogul\nActivitats per a centres educatius a El Cogul\nEstades infantils a El Cogul\nActivitats escolars a El Cogul\nActivitats per als diferents cicles educatiusa El Cogul\nColònies d'estiu a El Cogul\nCasa de colònies a El Cogul\nAlbergs per a escoles a El Cogul\nActivitats per docents a El Cogul\nColònies d'hivern a El Cogul\nActivitats per als col·lectius implicats en l'educació a El Cogul\nColònies d'estiu a prop de El Cogul. Comptem amb molts anys d'experiència en activitats d'oci i de lleure.\nDes d'Esportec us oferim tot allò que necessiteu per passar un estiu que no oblidareu mai als voltants de El Cogul. A les estades escolars, a banda de treballar el continguts de cada taller i activitats, també treballem el desenvolupament personal de cada un dels alumnes, l'autonomia, el hàbits d'higiene, el companyerisme...a part de gaudir d'una experiència en grup d’una forma diferent.\nAquestes activitats, a més d’afavorir l’estat físic dels infants, són imprescindibles per ampliar la capacitat de coordinació, la psicomotricitat, la flexibilitat i l’agilitat. Els esports desenvolupen valors importants en els infants, com la disciplina, l'amistat, el respecte, l’esperit d’equip, la superació i la competitivitat. Els esports d’equip són recomanables per a alumnes amb problemes de socialització o timidesa, ja que ajuden a desenvolupar relacions amb els companys i aporten seguretat. Per aquests motius tenim un seguit d'activitats escolars i grupals a prop de El Cogul que us proposem.\nRealitzem esquiades escolars a prop de El Cogul, durant tot l'any i per a totes les edats\nOferim colònies per escoles i instituts que promouen la convivència, l’aprenentatge i el contacte directe amb la natura. Les activitats que es duen a terme les adaptem al grup d’edat, i per això garantim que en surt una experiència màgica que segur que els infants recordaran per sempre! Per oferir la màxima qualitat i professionalisme en les nostres activitats i estades, els nostres monitors són tècnics esportius especialitzats en cadascuna de les les activitats a El Cogul que oferim.\nColònies escolars per a totes les edats a El Cogul per a centres educatius\nEsportec som una empresa que ens dediquem a realitzar estades i activitats de lleure orientades des d’un punt de vista pedagògic i pensat per escoles, grups, centres d’esbarjo, centres esportius... a la zona de El Cogul i crear vincles entre els nens d’una forma diferent.\nL’activitat principal de les nostres estades per a escoles és realitazar activitats programades, personalitzades i fetes a mida segons les necessitats de cada grupen qualsevol època de l’any, combinant així activitats de neu, de multiaventura, aquàtiques i sortides pedagògiques per conèixer la història, geografia, flora, fauna i altres a prop de El Cogul . Les activitats varien en funció de l’época de l’any, de l’edat dels participants i de l’objectiu principal de la sortida escolar, ja sigui un objectiu lúdic, pedagògic, d’entrenament, d’habilitats socials entre grups,...\nSón un element molt significatiu del sistema educatiu català. El seu paper ha estat i segueix essent fonamental en l’educació dels infants. Ofereixen oportunitats educatives diferents i complementàries i ens permeten treballar aspectes de desenvolupament social, convivència, diversió sana i respecte vers la natura en un ambient diferent a l’habitual. Des d’Esportec ens preocupem per organitzar-les seguint un eix dinamitzador sobre el qual realitzem les activitats i fem partícips als infants i joves de l’experiència del moment. En resum, seguretat, diversió, i aprenentatge en un context diferent a l’habitual . I si cap programa s’adapta a les vostres necessitats us oferim les colònies a la carta. Vosaltres ens dieu que us agradaria fer i nosaltres ho ajustem a les vostres necessitats. A Esportec som experts en activitats de lleure a El Cogul per a tot tipus d'edats.


La Fundació Laboral de la Construcció de Catalunya és l’entitat paritària de referència en el sector de la construcció i compta amb 4 centres de formació a Catalunya en les localitats de Badalona, L’Hospitalet de Llobregat, Avinyó i Tarragona. Aquests centres estan destinats a la formació i qualificació en les matèries més demandades pel mercat laboral, promoció d'ocupació de qualitat, foment de la seguretat i salut laboral, així com a la innovació, la sostenibilitat i les noves tecnologies en el sector de la construcció.\nA l’Hospitalet de Llobregat, la Fundació Laboral compta amb mes de 800 m2, distribuïts en 6 aules, biblioteca, sala d’EPI’s i sales polivalents per a la formació en oficis entre d’altres i en àrees d’actuació en matèries de prevenció de riscos laborals, ocupació i noves tecnologies del sector.\nPosem els nostres centres a disposició dels alumnes i treballadors del sector on podran trobar els recursos didàctics més innovadors que la Fundació utilitza com una millora qualitativa en la formació pràctica que realitza. Així mateix, compta amb un portal d’ocupació propi del sector de la construcció i es agència de col·locació autoritzada pel Servei d’Ocupació de Catalunya.\nC. Aprestadora, 158 CP: 08901\nCorreu electrònic: catalunya@fundacionlaboral.org\nInformació: 935 210 460\n, 932 213 353\nDe dilluns a divendres 11:00 a 18:00 hores\nActivitats auxiliars de magatzem (nivell 1) [COML0110]\nNeteja de superfícies i mobiliari en edificis i locals (nivell 1) [SSCM0108]\nNeteja en espais oberts e instal·lacions industrials (nivell 1) [SEAG0209]\nOperacions auxiliars de paleta d’obra de fabrica i de cobertes (Nivell 1) (EOCB0208)\nOperacions auxiliars de revestiments continus en construcció (Nivell 1) [EOCB0109]\nOperacions auxiliars de serveis administratius i generals (nivell 1) [ADGG0408]\nOperacions bàsiques de revestiments lleugers i técnics en construcció (Nivell 1) [EOCJ0311]


Els més veterans de les colles i la lluita contra la Covid, protagonistes de la Nit de Castells - Tornaveu\nDimecres, 16 de juny de 2021 10:00h\nLa Nit dels Castells ha coincidit amb la represa de l'activitat castellera\nMés de 300 persones d’arreu del país i una cinquantena de representants de les colles castelleres van retrobar-se en el primer gran acte multitudinari d’ençà de la pandèmia en el món casteller. La raó s’ho valia, la 15a edició de la Nit dels Castells, que va acollir dissabte 12 de juny la ciutat de Reus, degana dels castells, després d’un any d’aturada forçada i en què les colles castelleres han passat moltes dificultats.\nPerò aquesta nit tocava mirar cap al futur i guardonar la feina ben feta en aquest món. Així, un dels premis més estimats, el de la trajectòria, va ser per a Juan Romero, Juanacho, casteller de la Colla Vella dels Xiquets de Valls, amb sòlida i llarga trajectòria al tronc de les construccions i com a cap de colla. El Premi Especial Nit de Castells 2021 es va atorgar a la gent gran del món casteller, com a símbol d'un dels sectors que més ha patit els terribles efectes de la pandèmia.\nLa Nit de Castells també va premiar les colles de l'exterior del país pel seu espot Tornarem, que van gravar a l'inici del confinament. Es tracta d'una enginyosa campanya que va comptar amb la participació dels Castellers d'Edimburg, Castellers of London, Castellers de París, Castellers d'Andorra, Castellers de Madrid, Castellers de Mont-real i Castellers de Lo Prado. Hi ha pujat a recollir-lo Juli Peña, dels Castellers d'Andorra.\nLa Covid-19 també va estar present amb el Premi social a una iniciativa social en temps de pandèmia, que va reconèixer la tasca del rebost solidari dels Castellers de la Vila de Gràcia, que mantenen actiu des dels inicis del confinament com a suport als col·lectius més vulnerables. L'entitat Adifolk va rebre el guardó Ambaixador Castells, per la convocatòria de les trobades internacionals de cultura popular catalana. I en la mateixa gala es van lliurar els Premis Repsol de Fotografia castellera, que aquest cop s'han centrat en imatges de la dècada del 2010 al 2019. Lins Griñó, en categoria professional, i Esteve Moles, en la de votació popular, van ser els guanyadors.


3 min. Madrid 15/09/2020 20:23\n651x366 El líder del PSOE a Madrid, Ángel Gabilondo / JUANJO MARTÍN / EFE El líder del PSOE a Madrid, Ángel Gabilondo / JUANJO MARTÍN / EFE\nLa Comunitat de Madrid no es troba davant la cruïlla de tenir un president inhabilitat com a Catalunya, però sí que hi plana des de fa mesos l’amenaça d’una moció de censura contra la presidenta regional, Isabel Díaz Ayuso, que acabi amb els 16 anys de poder regional ininterromput dels populars. El debat de política general celebrat els dos últims dies a l’Assemblea de Madrid ha servit per posar totes les cartes sobre la taula. El PSOE creu que s'hauria d'impulsar un canvi, però no s'acaba d'atrevir a fer el pas. Ciutadans de moment tanca files amb el PP mentre que Vox posa cada vegada més condicions a Ayuso per aprovar-li els pressupostos. I, finalment, Més Madrid, el partit impulsat per Íñigo Errejón –actualment al Congrés dels Diputats–, ha decidit posar un ultimàtum al cap de l'oposició, els socialista Ángel Gabilondo: si no presenta una moció de censura, l'encapçalaran ells.\nArmengol, a Vox: "Aquest discurs racista és vomitiu"


Concert de Januca a Barcelona | Yad beYad\nConcert de Januca a Barcelona\nPosted on 17/12/2009 by Silvia Schnessel\nEl dissabte 12 de desembre (o 25 de Kislev), al voltant de les 18:00 va tenir lloc, a la biblioteca Jaume Fuster de Barcelona, un meravellós espectacle de cant, veu i tradició a parts iguals. Desprès de mes de mitja hora esperant (jo sempre arribo als llocs amb massa antelació) finalment vam anar accedint al petit peró acollidor auditori unes dues-centes persones aproximadament (mitja mes, mitja menys). Desprès de que un rabí el nom del qual no recordo (com sempre amb els noms) encengués la segona vela del canelobre janukià van ser presentades les artífex de l’elegant vall que a continuació van realitzar les delicades notes del pentagrama. La vocal, Romina Reisin, una jove cordovesa (d’Argentina) de passió i empenta envejables anava acompanyada de la dolça pianista Mercè Escarrà i Caudet que pel nom, imagino que és catalana.\nUn cop realitzades les pertinents benediccions i rituals va començar el recital pròpiament dit amb la cançó Yiemei Januca (de la que no he trobat cap arxiu sonor) i la lletra del qual podeu trobar en aquesta web. Aquesta es una cançó que no va aconseguir despertar gran cosa dins meu, al igual que a la resta de la sala. Per mi, tenia més un caràcter de preludi que de res. Va ser com una especie de anticipi, com una simfonia d’acomodació.\nSeguidament va ser cantada la melodía Ma’oz Tzur (Lletra), una cançó premedieval, els melancòlics acords de la qual sonaven llunyans i afligits. Els espectadors seguíem com adormits, potser perquè encara ens estàvem habituant, potser perquè estàvem més pendents dels nouvinguts que de la cantant. Sigui com sigui, els homes i dones allí congregats es van encendre com si fossin una vela quan la sefardita “Ocho kandelikas” va trencar totalment amb el ritme nostàlgic de l’anterior cançó, oferint-nos un ritme molt viu i alegre, amb un estil que recorda molt als balls típics asquenazites. La lletra en ladí, molt simple, és com segueix:\nHanukah linda sta aki, ocho kandelas para mi. Oh…\nkuatro kandelikas, sintyu kandelikas, sej kandelikas, siete kandelikas,\nMuchas fiestas vo fazer, con alegrias i plazer,\nMuchas fiestas vo fazer, con alegrias i plazer. Oh…\nLos pastelikos vo kumer, con almendrikas i la myel. Oh…\nUn cop havia començat la descarrega de serotonina en les nostres ments expectants, Mi Imalel, composta a la meitat del segle XX per Menashe Ravina, va lloar el component humà en la victòria contra l’imperi selèucida per part dels macabeus. La balada, amb aspecte de cançó de bressol, recorda a una nana d’origen alemany: “Ein Männlein Steht Im Walde“. Mi Imalel diu:\nMi iemalel gvurot Israel\nHen bejol dor iajum hagibor,\nShma! Bayamimhahem bazman hazeh,\nuvyameinu kol am Israel,\nitaked, iakum veigael.\nLa següent, Haleluia (Lletra), és una cançó israeliana que va guanyar el Concurs d’Eurovisió el 1979 i que reflexa una actitud optimista molt necessària per a la societat israeliana d’aquella època (i d’aquesta). El seu ritme recorda a les típiques sonates de “saloon” de les pel·lícules de l’oest dels anys 50 i 60. El seu mencionat optimisme es va contagiar a la sala, on fins i tot els més gran i els més joves (excepte jo i un parell d’asocials més) van acompanyar el ritme picant de mans i cantant entusiasmats.\nDesprès d’una petita pausa va ser anunciada la següent melodia, el nom de la qual em va fer tremolar: Yerushalaim Shel Zahav (Jerusalem d’Or), una de les poques cançons que aconsegueix emocionar-me un cop darrere l’altre. Ja us vaig parlar d’aquesta cançó amb anterioritat, així que per consultar la lletra només cal que us adreceu al post corresponent. Desprès de reviure l’historia dels jueus en uns cinc minuts i pocs segons, havent tornat de nou als temps presents, Romina ens va oferir una cançó molt especial, sobretot pel seu significat històric. Shir la Shalom (Lletra) va ser l’himne a la pau escollit per Isaac Rabin per ser cantat en la seva ultima aparició publica abans de ser assassinat per Ygal Amir. La cançó parla de anar a buscar la pau i no pas esperar-la. Per desgracia, no tothom va en busca de la pau, sinó que espera a la mort i la desgràcia. No recordo haver gaudit gaire d’aquesta cançó, ja sigui perquè simplement no m’agradava la seva melodia o perquè estava massa centrat en el meu record a aquest líder israelià.\nEl temps passava volant, com podeu imaginar, i de cop i volta ja estàvem a la recta final de l’espectacle amb Tumbalalaika (Lletra), una “enganxifosa” cançó en jiddisch. La repetitiva melodia del la composició s’et clava al cervell i no marxa en tot un dia. Desprès de l’actuació, quan tornava en metro al meu refugi, va venir-me de cop i volta la cançó a la ment i ja em veus a mi, entre tots aquells passatgers, seguint el ritme amb els peus, tot i intentant dissimular.\nSeguidament, quan aquesta encara ressonava dins el meu cap, La Rosa Enflorece, del segle XVI, em va ensenyar una bona mostra de la riquesa del romancer espanyol en ladí. La cançó te un aire trist i oriental, com si hagués estat composta en les llunyanes corts dels emperadors àrabs d’Al-Àndalus per algú enamorat de la persona “equivocada”. La lletra del poema és la següent:\nLos biblicos cantan\nMi neshama s’escurese,\nDesprès d’aquesta última interpretació, Mario Zareceansky, president de l’Institut de Musica Jueva de Barcelona (entitat organitzadora del event) va fer un petit incís per demanar, emocionat i cohibit, una aportació per tal de poder seguir oferint aquestes magnífiques activitats. Era evident, al menys per mi, que Mario no és un home a qui li agradi això de demanar diners a la gent. Fins i tot li tremolava la veu! a ell! un home de grans habilitats socials. Si va fer aquest esforç va ser per que l’institut realment necessita aquesta inestimable ajuda.\nFinalment, el concert va acabar amb un altre poema musical en judeo-espanyol, la cançó “Cuando el Rey Nimrod / Avraham Avinu” (Lletra), una melodia que a mi, personalment, em va recordar a una mescla entre gospel i tango, no em pregunteu perquè. Desprès d’una gran ovació i clamorós aplaudiment les artistes van tornar per repetir Ocho Kandelikas, aquest cop amb tots els nens de la sala, que tímids i retrets, no van gosar més que pronunciar un parell de paraules. Coses de nens, sens dubte.\nUn cop a la cafeteria, on ens esperaven els deliciosos sufganiots i bunyols de sabors variats, vaig revolotegar entre la multitud, estrany, picant d’aquí i picant d’allí. Al final, com que aquest no és precisament el meu ambient (funciono millor amb poca gent), vaig esfumar-me entre la penombra del tren soterrani, feliç d’haver presenciat tan meravellós espectacle.\nGràcies Mario per invitar-me. Gràcies Romina i Mercè per delectar-me. Gràcies jueus, per crear tals obres mestres.\nFiled under: Actividades, Barcelona, Catalunya, Cultura, Januca |\n« When Bibi met Obama Helfgott, Adler, Schachat – tenors »


Els metges referents informaran Salut de les sospites de Covid i tramitaran la baixa com accident laboral - Altaveu el diari digital d'Andorra\nEls metges referents informaran Salut de les sospites de Covid i tramitaran la baixa com accident laboral\nNo es realitzaran proves PCR per confirmar negativitat a la població general per falta de recursos\n03/05/2020 (13:30 CET)\nEl Col·legi de Metges ha editat una guia, consensuada amb el ministeri de Salut de procediment i recomanacions per l'actuació dels facultatius d'atenció primària davant dels pacients identificats en l'estudi serològic poblacional com a possibles casos de la Covid-19. Els metges referents hauran de notificar dels casos sospitosos i tramitaran la baixa laboral obligatòria com accident de treball a tots els pacients IgM positius. Aquestes baixes es cobraran sempre al 66%, excepte en el personal mèdic i sanitari que cobraran el 100%\nAquesta baixa s’ha de tramitar a tothom (en compliment de la llei òmnibus i independentment de la voluntat del pacient) si es considera que no pot treballar ni teletreballar. Pel que fa a la gestió i seguiment del pacient amb IgM positiva no es farà PCR si són asimptomàtics. Estaran en aïllament domiciliari fins a la realització del segon test serològic ràpid (14 dies).\nEn el cas dels pacients simptomàtics és obligatori l'aïllament a casa\nEs farà seguiment telefònic si el seu metge referent ho creu convenient. En aquests pacients no es podrà fer l’alta de treball fins a la realització i gestió dels resultats del segon test ràpid. Si durant aquest període d’aïllament aparèixen símptomes, es passaran a gestionar com a pacients simptomàtics. En aquest cas és obligatori l'aïllament a domicili i es farà seguiment telefònic per part del metge referent. Es sol·licitarà PCR per a confirmar el diagnòstic però només en aquells casos que compleixin els criteris per a demanar l’estudi PCR en població general.\nEn els pacients de població general simptomàtics amb IgM positiva (tant si s’ha realitzat PCR per confirmar el cas com si no) només es realitzarà PCR per confirmar la negativitat si es considera estrictament necessari (per relació amb pacients de risc, etc.), i es requerirà l’aprovació prèvia de ministeri de Salut per a realitzar aquestes proves. En el moment actual no es realitzaran proves PCR per confirmar negativitat a la població general per falta de recursos. A la guia es recorda que aquests recursos són limitats, i que els criteris de petició s'han de respectar de manera estricta. S'ha de fer la notificació de cas sospitós per cursar la PCR.\nLa guia determina els supòsits en què es podrà fer la PCR\nEn la situació actual es farà la prova de PCR en els supòsits següents: persona que presenta una infecció respiratòria aguda durant un ingrés hospitalari o que requereix ingrés; persona que presenta infecció respiratòria aguda si és treballador en centre sanitari, sociosanitari o pertany a un servei essencial (policia, bombers, agents de circulació); és major de 60 a o amb antecedents de patología crònica que suposi augment de potencial risc en cas de Covid. També es valorarà fer la determinació PCR a una persona que presenta infecció respiratòria aguda en funció dels antecedents epidemiològics i de la gravetat del quadre clínic.\nL’estudi epidemiològic dels contactes del cas confirmat els realitza el ministeri de Salut\nEn relació als contactes, només tindran aquesta consideració aquelles persones que han tingut contacte amb el cas confirmat quan aquest presentava símptomes. L’estudi epidemiològic dels contactes del cas confirmat els realitza el ministeri de Salut així com el seu aïllament i el seguiment en el cas que no presentin símptomes. L’atur de treball dels contactes, el tramita la CASS segons les indicacions rebudes des del ministeri de Salut. Si el contacte continua assimptomàtic passats 14 dies, finalitza la vigilància activa i l’aïllament.\nEl metge referent podrà prescriure el tractament amb hidroxicloroquina\nLa tramitació de l’alta laboral la gestionarà també la CASS i segons les indicacions de ministeri de Salut. Quan la persona que es considera contacte estret treballi en un centre sanitari o sociosanitari i segueix assimptomàtica després de 14 dies, caldrà realitzar prova de cribatge abans de la seva incorporació a la feina. Aquesta prova la gestionarà el ministeri de Salut i l’alta laboral la gestionarà la CASS segons les indicacions d’aquest. Per altra banda, el metge referent podrà prescriure el tractament amb hidroxicloroquina, ja sigui sola o en combinació amb azitromicina..